}}Coreya d'o Norte, oficialment Republica Democratica Popular de Coreya''' (en corián 조선 민주주의 인민 공화국, Chosŏn Minjujuŭi Inmin Konghwaguk''), ye un estato d'Asia oriental. Ocupa a parti setentrional d'a peninsula de Coreya, situada a l'este de China, entre as mars de l'este y Amariella. O territorio ye monterizo, con cordeleras cubiertas por selvas a l'este, sobre o litoral d'a Mar de l'Este. En as planas se cautiva roz, que ye o prencipal producto agricola. O 90% d'a tierra se treballa en forma cooperativa. Ye un país rico en recursos minerals (carbón, fierro, sen, arambre, plomo y manganeso). A suya capital y ciudat mas gran ye Pyongyang. A Zona Desmelitarizata de Coreya sirve como zona neutral de deseparación entre Coreya d'o Norte y Coreya d'o Sud. O río Amnok y o río Tumen fan de muga entre Coreya d'o Norte y a Republica Popular China. Una chicota d'o río Tumen en o suyo extremo noreste ye a muga con Rusia.